PATVIRTINTA

2020 m. rugsėjo 10 d. Rokiškio rajono savivaldybės smulkaus ir vidutinio verslo plėtros programos vertinimo komisijos posėdžio protokolu Nr. VP-8

2020 M. SUBSIDIJOS VERSLO IDĖJAI ĮGYVENDINTI PROJEKTŲ KONKURSO ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Subsidijos verslo idėjai įgyvendinti projektų konkurso organizavimo tvarkos aprašas (toliau – Aprašas) nustato Rokiškio rajono savivaldybės smulkaus ir verslo plėtros programos nuostatų (toliau – Nuostatai) 4.4.15 punkte nurodytos programos priemonių krypties gavėjų atrankos konkurso (toliau – Konkursas) sąlygas, organizavimo tvarką bei atrankos kriterijus.
2. Konkursas organizuojamas ir finansinė parama skiriama vadovaujantis Nuostatais.
3. Apraše naudojamos sąvokos suprantamos taip, kaip yra pateikta Nuostatuose.
4. Konkurso tikslas – pagal nustatytus kriterijus atrinkti geriausius verslo projektus, kuriems įgyvendinti bus skiriama savivaldybės finansinė parama. Už I-ą vietą skiriama maksimali 3000 Eur parama, už II-ą – 2000 Eur parama, už III-ą – 1000 Eur parama.
5. Rokiškio rajono savivaldybės smulkaus ir vidutinio verslo plėtros programos vertinimo komisija (toliau – Komisija) nustato konkurso sąlygas, organizavimo tvarką, verslo projektų vertinimo kriterijus ir priima sprendimą dėl finansinės paramos skyrimo.

II SKYRIUS

KONKURSO SĄLYGOS IR ORGANIZAVIMO TVARKA

1. Informacija apie organizuojamą konkursą skelbiama savivaldybės internetiniame tinklapyje ir kitomis elektroninėmis priemonėmis.
2. Konkurso organizavimo etapai:

|  |  |
| --- | --- |
| 2020-10-19 – 2020-10-30 | Konkurso paskelbimas ir paraiškų priėmimas |
| 2020-11-02 - 2020-11-06 | Paraiškų tikrinimas |
| 2020-11-09- 2020-11-13 | Paraiškų vertinimas. |
| 2020-11-16 | Konkurso nugalėtojų paskelbimas |
| 2020-11-16 – 2020-11-27 | Sutarčių su nugalėtojais pasirašymas |
| Iki 2020-12-18 | \*Paramos išmokėjimas įregistravus verslo subjektą, ar įsigijus nepertraukiamą individualios veiklos pažymą. Veikla, nuo paramos išmokėjimo turi būti vykdoma ne trumpiau nei vienerius metus. |
| 2021 m. sausio mėn. | Paramos gavėjo veiklos vertinimas ir pristatymas Komisijos nariams, pateikiant tarpinę ataskaitos formą. |
| 12-as mėnuo nuo lėšų naudojimo sutarties sudarymo | Galutinės ataskaitos pateikimas. |

1. Dalyvauti konkurse gali fiziniai asmenys nuo 16 metų amžiaus, kurie gavę paramą įsipareigoja per 15 darbo dienų, nuo paramos skyrimo dienos įkurti įmonę arba įsigyti nepertraukiamą individualios veiklos pažymą. Verslo subjektas turi būti registruotas Rokiškio rajone.
2. Konkurso dalyviai užpildo paraišką (1 priedas), kurioje pateikiami duomenys, reikalingi verslo idėjos projekto vertinimui, ir sutikimą dėl asmens duomenų viešinimo (5 priedas).
3. Paraiškų priėmimas vyksta nuo 2020 m. spalio 19 d. iki spalio 30 d.
4. Paraiškos (1 priedas) priimamos:
   1. Rokiškio rajono savivaldybės administracijos 609 kab. - atspausdintos ir pasirašytos;
   2. el. paštu [j.dascioraite@post.rokiskis.lt](mailto:%20j.dascioraite@post.rokiskis.lt%20) - pasirašytos ir nuskanuotos (pdf formatu);
5. Priimtos paraiškos patikrinamos ir perduodamos Komisijai įvertinimui.

III SKYRIUS

VERSLO IDĖJOS PROJEKTŲ ATRANKOS KRITERIJAI IR DALYVIŲ VERTINIMAS

1. Verslo projekto atrankos kriterijai:
   1. Verslo projekto įgyvendinimo realistiškumas;
   2. Kuriamo ar tobulinamo produkto ar paslaugos išskirtinumas, inovatyvumas;
   3. Kuriamo ar tobulinamo produkto ar paslaugos reikalingumas ir naudingumas potencialiam vartotojui, verslo plėtros galimybės;
   4. Verslo idėjos išsamumas ir pagrįstumas (verslo organizavimo ir valdymo, galimų rizikų įvertinimas, rinkodaros strategijos, pardavimų plano, prognozuojamo pelno, pateikiamos išlaidų sąmatos ir pan. pagrįstumas);
   5. Planuojamas sukurti darbo vietų skaičius.
2. Jei paraiškoje pateiktos informacijos nepakanka įvertinti verslo projektui, komisija gali pakviesti pareiškėją pristatyti verslo projektą.
3. Kiekvienas komisijos narys įvertina paraiškoje pateiktą informaciją apie verslo projektą pagal nustatytus kriterijus skalėje nuo 1 iki 10, kur 1 - labai blogai, 10 - labai gerai.
4. Už kiekvieną verslo projekte numatytą įsteigti darbo vietą (įskaitant darbo vietą sau) skiriama 10 balų.
5. Vertinimai įrašomi į vertinimo lentelę (2 priedas). Visų komisijos narių pagal visus kriterijus pateikti verslo projekto įvertinimai sudedami ir padalinami iš vertinimą atlikusių komisijos narių skaičiaus (išvedamas aritmetinis vidurkis).
6. Didžiausias galimas vertinimo balų skaičius - 50 balų. Minimalus balų skaičius finansinei paramai gauti - 25 balai.

IV SKYRIUS

KONKURSO REZULTATŲ PASKELBIMAS IR FINANSINĖS PARAMOS SKYRIMAS

1. Komisija iki 2020 m. lapkričio 16 d. protokoliniu sprendimu patvirtina konkurso nugalėtojus. Informacija apie konkurso nugalėtojus skelbiama Rokiškio rajono savivaldybės internetinėje svetainėje. Konkurso dalyviai apie konkurso rezultatus informuojami asmeniškai.
2. Per 10 d.d. nuo nugalėtojų paskelbimo dienos su konkurso nugalėtoju turi būti pasirašyta finansavimo sutartis ir pervedamos lėšos (3 priedas).
3. 12 mėn. nuo sutarties įsigaliojimo dienos paramos administratorius vykdo paramos gavėjų veiklos ir sutarties sąlygų laikymosi kontrolę, pagal pateiktą ataskaitos formą (4 priedas). Tarpinė ataskaita komisijai pateikiama einamųjų metų gruodžio mėnesį, galutinė - po 12 mėnesių nuo sutarties pasirašymo dienos. Nustačius sutarties sąlygų nesilaikymo ar ekonominės veiklos vykdymo pažeidimų atvejus - komisija informuojama nedelsiant bei artimiausiame komisijos posėdyje sprendžiamas sutarties nutraukimo ir išmokėtos paramos sugrąžinimo klausimas.

V SKYRIUS

KITOS NUOSTATOS

1. Tai, kas nereglamentuota Apraše, sprendžiama taip, kaip numatyta Nuostatuose ir Lietuvos Respublikos teisės aktuose.
2. Aprašas keičiamas, pildomas, naikinamas ar stabdomas jo galiojimas komisijos protokoliniu sprendimu.

1 priedas

**PARAIŠKA GAUTI SUBSIDIJĄ VERSLO IDĖJAI ĮGYVENDINTI**

\_\_\_\_\_\_\_\_\_\_\_\_\_\_\_\_\_\_ Nr.

*(data)*

*(verslo idėjos pavadinimas)*

**I. INFORMACIJA APIE PAREIŠKĖJĄ**

*(fizinio asmens, teikiančio paraišką, pavadinimas / vardas, pavardė, asmens kodas)*

Adresas pašto kodas

Telefonas, faksas, el. paštas

Sąskaitos Nr., bankas, banko kodas .......................................................................................................

**II. TRUMPAS VERSLO IDĖJOS APIBŪDINIMAS**

*(Santraukoje išdėstoma verslo idėjos esmė, nurodoma planuojama investuoti lėšų suma (eurais), prašoma subsidijos suma, į ką bus investuojama, apibūdinama dabartinė fizinio asmens veikla (gaminami gaminiai, teikiamos paslaugos ir kt.), steigimo ar plėtros tikslai ir būdai bei priemonės numatytiems tikslams pasiekti. Taip pat turi būti atsakyta į klausimą, ar investicijos atsipirks (pateikti skaičiavimai) ir per kiek laiko, kokią naudą projektas duos pareiškėjui ir kokią Rokiškio rajono savivaldybei. Būtina apibūdinti veiklą (-as), numatomą (-as) finansuoti iš Rokiškio rajono savivaldybės smulkaus ir vidutinio verslo rėmimo programos lėšų, nurodyti finansavimo dydį; santraukos apimtis – ne daugiau kaip 1 psl.)*

**III. VERSLO IDĖJOS ĮGYVENDINIMO TERMINAI**

*(Nurodyti numatomos įgyvendinti verslo idėjos įgyvendinimo pradžią ir pabaigą. Verslo idėja turi būti įgyvendina per 12 mėnesių nuo verslo subjekto įregistravimo ar nuo įsigytos nepertraukiamos individualios veiklos pažymos dienos)*

**IV. VERSLO IDĖJOS ĮGYVENDINIMO VIETA**

**V. VERSLO IDĖJAI ĮGYVENDINTI REIKALINGA BENDRA LĖŠŲ SUMA, Eur**

**VI. PRAŠOMA SAVIVALDYBĖS BIUDŽETO LĖŠŲ SUMA, Eur**

**VII. KITI VERSLO IDĖJOS FINANSAVIMO ŠALTINIAI**

Suma .................................... Eur

Suma .....................................Eur

**VIII. VERSLO IDĖJOS ĮGYVENDINIMO VYKDYTOJAI IR JŲ KVALIFIKACIJA**

**IX. VERSLO IDĖJOS ĮGYVENDINIMO APRAŠYMAS**

**A. Tikslas ir uždaviniai**

**B. Verslo idėjos įgyvendinimo darbai, jų atlikimo planas ir terminai**

|  |  |  |  |  |
| --- | --- | --- | --- | --- |
| Eil. Nr. | Darbo pavadinimas | Vykdytojas | Darbo pradžia ir pabaiga | Pastabos |
| 1. |  |  |  |  |
|  |  |  |  |  |
|  |  |  |  |  |
|  |  |  |  |  |

**C. Išlaidos verslo idėjai įgyvendinti, skaičiuojamos remiantis parengtu verslo planu, projektu, aprašymu** *(pridėti turimo dokumento kopiją)*

**D. Laukiami rezultatai** *(ką ir kaip pakeis įgyvendinta verslo idėja)*

**X. VEIKLOS IR IŠLAIDOS, KURIAS PRAŠOMA APMOKĖTI IŠ SAVIVALDYBĖS BIUDŽETO LĖŠŲ**

|  |  |  |  |
| --- | --- | --- | --- |
| Eil. Nr. | Veiklos pavadinimas | Išlaidos, Eur | Išlaidos su PVM, Eur |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  | Iš viso (be PVM) | Iš viso (su PVM) |

**XI. VERSLO IDĖJOS APRAŠYMAS PAGAL KRITERIJUS**

1. Verslo idėjos ir įgyvendinimo realistiškumas

**B.** Kuriamo ar tobulinamo produkto ar paslaugos išskirtinumas, inovatyvumas

**C.** Kuriamo ar tobulinamo produkto ar paslaugos reikalingumas ir naudingumas potencialiam vartotojui, verslo plėtros galimybės

................................................................................................................................................................................................................................................................................................................................

**D.** Verslo idėjos išsamumas ir pagrįstumas (verslo organizavimo ir valdymo, galimų rizikų vertinimas, rinkodaros strategijos, pardavimų/klientų plano, prognozuojamo pelno, pateikiamos išlaidų sąmatos ir pan. pagrįstumas)

**E.** Planuojamas sukurti darbo vietų, skaičius

**XII. PAREIŠKĖJO DEKLARACIJA**

|  |
| --- |
| Tvirtinu, kad:   * šioje paraiškoje ir prie jos pridėtuose dokumentuose pateikta informacija yra teisinga; * nesu pažeidęs jokios kitos sutarties dėl paramos skyrimo iš Europos Sąjungos arba Lietuvos Respublikos valstybės arba savivaldybių biudžeto lėšų; * verslo idėjos įgyvendinimo sąmatoje numatytos išlaidos tuo pačiu metu nefinansuojamos iš kitų vietos, nacionalinių ir ES programų; * man nežinomos kitos šiame dokumente nenurodytos priežastys, dėl kurių verslo idėja negalėtų būti įgyvendinta ar jos įgyvendinimas būtų atidedamas; * sutinku, kad informacija apie mano pateiktą paraišką (pareiškėjo duomenys, verslo idėjos pavadinimas, prašoma paramos suma ir skirta paramos suma) būtų skelbiama paramą administruojančių institucijų interneto svetainėse; * įregistruosiu individualią įmonę arba vykdysiu individualią veiklą pagal individualios veiklos pažymą ne vėliau kaip per 15 darbo dienų nuo subsidijos skyrimo verslo idėjai įgyvendinti skyrimo; * iš Rokiškio rajono savivaldybės biudžeto prašomos padengti verslo idėjos įgyvendinimo išlaidos nebuvo finansuotos iš kitų finansavimo šaltinių; * subsidijos verslo idėjai įgyvendinti iš Rokiškio rajono savivaldybės biudžeto šiais metais nesu gavęs. |

*(fizinio asmens parašas, vardas, pavardė)*

2 priedas

**VERSLO IDĖJOS VERTINIMO LAPAS**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(verslo idėjos pavadinimas)*

|  |  |
| --- | --- |
| **Vertinimo kriterijus** | **Vertinimas balais**  **(nuo 1 iki 10)** |
| A.Verslo idėjos ir įgyvendinimo realistiškumas |  |
| 1. Kuriamo ar tobulinamo produkto ar paslaugos išskirtinumas, inovatyvumas |  |
| 1. Kuriamo ar tobulinamo produkto ar paslaugos reikalingumas ir naudingumas potencialiam vartotojui, verslo plėtros galimybės |  |
| 1. Verslo idėjos išsamumas ir pagrįstumas (verslo organizavimo ir valdymo, galimų rizikų vertinimas, rinkodaros strategijos, pardavimų/klientų plano, prognozuojamo pelno, pateikiamos išlaidų sąmatos ir pan. pagrįstumas) |  |
| 1. Planuojamas sukurti darbo vietų, skaičius |  |
| Iš viso: |  |

Komisijos nario komentaras arba nuomonė, siūloma suma (Eur) verslo idėjai įgyvendinti

Verslo idėjai įgyvendinti siūlau skirti ................... Eur

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(komisijos nario pareigos) (parašas) (vardas, pavardė)*

3 priedas

LĖŠŲ NAUDOJIMO S U T A R T I S

20...m. ........ d. Nr. .......

Rokiškis

1. **Sutarties šalys.**

Rokiškio rajono savivaldybės administracija (toliau – „Savivaldybė”), atstovaujama administracijos direktoriaus............................., veikiančio pagal Rokiškio rajono savivaldybės administracijos nuostatus ir ........................................... (toliau – „Vykdytojas“), asmens kodas................... sudarė šią lėšų naudojimo sutartį.

**2. Sutarties dalykas**

2.1. Šios sutarties dalykas yra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dalinis finansavimas. (projekto pavadinimas)

3**. Šalių įsipareigojimai**

3.1. Savivaldybė įsipareigoja:

3.1.1. Iš dalies finansuoti šios sutarties 2.1. punkte nurodytą projektą ir skirti šiam tikslui, atsižvelgiant į pateiktą paraišką ir Rokiškio rajono smulkaus ir vidutinio verslo plėtros programos Komisijos……..posėdžio protokolą Nr. VP- , \_\_\_\_\_\_\_\_\_\_Eur. (……………………….);

(suma žodžiais)

3.1.2.lėšas pervesti į Vykdytojo sąskaitą Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

esančią \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(banko pavadinimas) (banko kodas)*

3.2.Vykdytojasįsipareigoja:

3.2.1.Projektą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(projekto pavadinimas)*

vykdyti pagal pateiktą paraišką gauti subsidijai verslo idėjai įgyvendinti.

3.2.2. Per 15 darbo dienų nuo šios sutarties pasirašymo įregistruoti verslo subjektą ar įsigyti nepertraukiamą individualios veiklos pažymą.

3.2.3. Einamųjų metų gruodžio mėnesį Savivaldybei pateikti ataskaitos formą aprašant tarpinius rezultatus, o nuo paramos skyrimo praėjus 12 mėnesių pateikti Savivaldybei ataskaitos formą aprašant galutinius rezultatus.

3.2.4. Skirtas lėšas iš Rokiškio rajono smulkaus ir vidutinio verslo plėtros programos naudoti tik pagal paskirtį, o esant galimybei skleisti informaciją apie dalinį finansavimą iš Rokiškio rajono savivaldybės.

4**. Papildomos sutarties sąlygos**

4.1. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

4.2. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl sutarties papildymo, pakeitimo ar nutraukimo.

4.3. Sutarties papildymai, pakeitimai arba sutarties nutraukimas galioja tik raštu sutikus abiem šalims.

4.4. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

4.5. Sutartį nutraukus dėl Vykdytojo kaltės, Vykdytojas privalo per 15 darbo dienų grąžinti Savivaldybei visą projektui įgyvendinti gautą iš Savivaldybės lėšų sumą.

4.6. Sutartį nutraukus dėl Savivaldybės kaltės, Savivaldybė pagal Vykdytojo pateiktus atsiskaitymo dokumentus apmoka sąmatoje numatytas projekto įgyvendinimo išlaidas, padarytas iki sutarties nutraukimo dienos, neviršijant šios sutarties 3.1.1. punkte numatytos sumos.

4.7. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

4.8. Sutartis įsigalioja nuo jos pasirašymo dienos ir galioja, iki šalys visiškai įvykdys savo įsipareigojimus.

4.9. Sutartis su priedu sudaryta 2 egzemplioriais, kiekvienai šaliai po vieną.`

5. Šalių rekvizitai:

**Rokiškio rajono savivaldybės administracija Vykdytojas:**

Įm. Kodas 188772248

Respublikos g.94, Rokiškis

AB LUMINOR bankas

# A. s Nr. LT514010041500000092

Banko kodas 40100

Tel. (8 458) 71442

El. p. savivaldybe@post.rokiskis.lt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A.V.

**4 priedas**

**Ataskaitos forma**

|  |  |  |  |  |  |
| --- | --- | --- | --- | --- | --- |
|  | 201 m. d. | |  | | |
| (data) | | | | | |
| **Kaimo plėtros, aplinkos apsaugos ir verslo skatinimo programa\*** | | Rokiškio rajono savivaldybės smulkaus ir vidutinio verslo plėtros programa | | **kodas\*** | **6** |

|  |
| --- |
| **Projekto pavadinimas:** |
|  |

|  |
| --- |
| **Tarpinių/ galutinių rezultatų aprašymas:** *(svarbiausi veiklos rezultatai)* |

|  |  |  |  |
| --- | --- | --- | --- |
| **Duomenys apie lėšų panaudojimą** | | | |
| Išlaidų pavadinimas | Suma (EUR) | | Išlaidas pateisinančio dokumento (sąskaitos- faktūros) data, pavadinimas ir Nr. |
| Skirta | panaudota |
|  |  |  |  |
|  |  |  |  |
|  |  |  |  |
| Iš viso |  |  |  |

Patvirtiname, kad šioje ataskaitoje nurodytos išlaidų sumos atitinka išlaidas pateisinančius dokumentus ir Biudžeto išlaidų sąmatos įvykdymo ataskaitą, parengtą pagal formą Nr. 2,

patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 (Lietuvos Respublikos finansų ministro 2013 m. gruodžio 5 d. įsakymo Nr. 1K-388 redakcija).

Ataskaitą užpildęs asmuo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vardas, pavardė, tel., el. paštas, parašas

5 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens vardas ir pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyv. adresas, telefono numeris)

**Rokiškio rajono savivaldybės administracijai**

**SUTIKIMAS**

**DĖL ASMENS DUOMENŲ VIEŠINIMO**

**\_\_\_\_\_\_\_\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_\_\_\_

(vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas ir pavardė)

sutinku, kad Rokiškio rajono savivaldybės administracija paramos skyrimo smulkaus ir vidutinio verslo subjektams pagal Rokiškio rajono savivaldybės smulkaus ir vidutinio verslo plėtros programos nuostatus, patvirtintus Rokiškio rajono savivaldybės 2018 m. kovo 5 d. sprendimu Nr. TS-39, tikslu viešintų mano asmens duomenis, skelbiant nugalėtojų sąrašus, teikiant savivaldybės tarybai lėšų ir veiklos ataskaitas.

Patvirtinu, kad esu informuotas ir sutinku, kad būtų tikrinami šie mano ypatingi asmens duomenys:

vardas pavardė, gauta lėšų suma, bendra projekto vertė.

Pareiškiu, kad šis sutikimas yra duotas laisva valia, suprantant tokio sutikimo davimo pasekmes, kartu tai yra rašytinis pareiškimas, jog aš esu informuotas apie savo asmens duomenų ir ypatingų asmens duomenų tikrinimo ir tvarkymo tikslus.

Šis sutikimas duodamas su sąlyga, kad informacija bus naudojama tik sutikime nurodytam tikslui ir gauti asmens duomenys bus tvarkomi ir saugomi Lietuvos Respublikos teisės aktų nustatyta tvarka.

Šis sutikimas sudaromas 1 egzemplioriumi lietuvių kalba, kuris saugomas Rokiškio rajono savivaldybės administracijoje.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)